《清轩》
宋代·杨杰

湖水山一色，湖山屏四围。无风自潇洒，有月更光辉。

洗涤尘埃静，消磨暑气微。平生方外乐，到此欲忘归。

作者简介：无为人，字次公，自号无为子。仁宗嘉祐四年进士。神宗元丰中官太常，凡礼乐之事皆预讨论。与范镇议乐有异，多攻之。哲宗元祐中为礼部员外郎，出知润州，除两浙提点刑狱。卒年七十。有《无为集》、《乐记》。